

МОНГОЛ УЛСЫН ХУУЛЬ

2024 оны 11 сарын 08 өдөр Төрийн ордон, Улаанбаатар хот

**ҮНДЭСНИЙ БАЯЛГИЙН САНГИЙН**

**2025 ОНЫ ТӨСВИЙН ТУХАЙ**

**НЭГДҮГЭЭР БҮЛЭГ**

**НИЙТЛЭГ ҮНДЭСЛЭЛ**

**1 дүгээр зүйл.Хуулийн зорилт**

1.1.Энэ хуулийн зорилт нь Үндэсний баялгийн сангийн төрөлжсөн сан бүрд 2025 оны төсвийн жилд төвлөрүүлэх орлого, зарцуулах төсвийн хэмжээ, төсөв зарцуулах эрх олгох, хуримтлал үүсгэхтэй холбогдсон харилцааг зохицуулахад оршино.

**2 дугаар зүйл.Үндэсний баялгийн сангийн 2025 оны**

 **төсвийн хууль тогтоомж**

2.1.Үндэсний баялгийн сангийн 2025 оны төсвийн хууль тогтоомж нь Үндэсний баялгийн сангийн тухай хууль[[1]](#footnote-1), Ирээдүйн өв сангийн тухай хууль[[2]](#footnote-2), Төсвийн тухай хууль[[3]](#footnote-3), Төсвийн тогтвортой байдлын тухай хууль[[4]](#footnote-4), энэ хууль болон эдгээр хуультай нийцүүлэн гаргасан хууль тогтоомжийн бусад актаас бүрдэнэ.

**ХОЁРДУГААР БҮЛЭГ**

**ҮНДЭСНИЙ БАЯЛГИЙН САНГИЙН 2025 ОНЫ**

**ТӨСВИЙН ОРЛОГО**

**3 дугаар зүйл.**Үндэсний баялгийн санд 2025 оны төсвийн жилд төсвийн ерөнхийлөн захирагч доор дурдсан хэмжээтэй орлогыг төвлөрүүлнэ:

|  |  |  |
| --- | --- | --- |
| **Д/д** | **Төсвийн ерөнхийлөн захирагч** | **Дүн /сая төгрөгөөр/** |
| 1  | **Монгол Улсын Ерөнхий сайд** | **507,114.8** |
| Төрийн өмчийн бодлого, зохицуулалтын газар | 507,114.8 |
| Үндэсний баялгийн сангийн тухай хуулийн 11.1.2-т заасан уул уурхайн олборлолт, ашигт малтмалын боловсруулах салбарын төрийн өмчит болон төрийн өмчийн оролцоотой хуулийн этгээд дэх төрийн эзэмшлийн хувьцааны ногдол ашиг | 507,114.8 |
| Үүнээс: Хуримтлалын санд | 507,114.8 |
| 2 | **Сангийн сайд** | **1,394,066.4** |
| Татварын ерөнхий газар | 1,255,963.6 |
| Үндэсний баялгийн сангийн тухай хуулийн 11.1.1.а-д заасан ашигт малтмалын нөөц ашигласны төлбөрөөс Төсвийн тогтворжуулалтын сан болон Орон нутгийн хөгжлийн нэгдсэн санд хуваарилаад үлдэх хэсгээс 40 хувь | 1,255,963.6 |
| Үүнээс: Ирээдүйн өв санд | 1,255,963.6 |
| Үндэсний баялгийн сангийн тухай хуулийн 11.1.1.б-д заасан Ирээдүйн өв сангийн хөрөнгө оруулалтын орлого | 138,102.8 |
| Үүнээс: Ирээдүйн өв санд | 138,102.8 |
| **Нийт орлого** | **1,901,181.2** |

[*/Энэ зүйлийг 2025 оны 07 дугаар сарын 09-ний өдрийн хуулиар өөрчлөн найруулсан./*](../../Nemelt/2025/2025-ne-54.docx)

**4 дүгээр зүйл.**Ирээдүйн өв сангийн үлдэгдэл 2024 оны 08 дугаар сарын 27-ны өдрийн байдлаар 3,687,339.3 сая төгрөг байна. Үндэсний баялгийн сангийн тухай хуулийн 11 дүгээр зүйл, Үндэсний баялгийн сангийн тухай хуулийг дагаж мөрдөх журмын тухай хуульд[[5]](#footnote-5) заасны дагуу Ирээдүйн өв санд 2025 оны төсвийн жилд 1,394,066.4 сая төгрөгийг хуримтлуулна.

[*/Энэ зүйлд 2025 оны 07 дугаар сарын 09-ний өдрийн хуулиар өөрчлөлт оруулсан./*](file:///D%3A%5C111%5C01.Huuli%20togtoomj%2C%20busad%20shiidver%5CMongol%20Ulsiin%20Khuuli%5CNemelt%5C2025%5C2025-ne-54.docx)

**5 дугаар зүйл.**Үндэсний баялгийн сангийн тухай хуулийн 10, 11 дүгээр зүйлд заасны дагуу Хуримтлалын санд 2025 оны төсвийн жилд 562,125.2 сая төгрөгийг хуримтлуулна.

**6 дугаар зүйл.**Үндэсний баялгийн сангийн Хуримтлалын сангийн хөрөнгийг санхүү, хөрөнгө оруулалтын хэрэгсэлд байршуулах замаар арвижуулах хэмжээг 562,125.2 сая төгрөгөөр баталсугай.

**7 дугаар зүйл.**Энэ хуулийг 2025 оны 01 дүгээр сарын 01-ний өдрөөс эхлэн дагаж мөрдөнө.

МОНГОЛ УЛСЫН

ИХ ХУРЛЫН ДАРГА Д.АМАРБАЯСГАЛАН

1. Үндэсний баялгийн сангийн тухай хууль “Төрийн мэдээлэл” эмхэтгэлийн 2024 оны 17 дугаарт нийтлэгдсэн. [↑](#footnote-ref-1)
2. Ирээдүйн өв сангийн тухай хууль “Төрийн мэдээлэл” эмхэтгэлийн 2016 оны 09 дугаарт нийтлэгдсэн. [↑](#footnote-ref-2)
3. Төсвийн тухай хууль “Төрийн мэдээлэл” эмхэтгэлийн 2012 оны 03 дугаарт нийтлэгдсэн. [↑](#footnote-ref-3)
4. Төсвийн тогтвортой байдлын тухай хууль “Төрийн мэдээлэл” эмхэтгэлийн 2010 оны 30 дугаарт нийтлэгдсэн. [↑](#footnote-ref-4)
5. Үндэсний баялгийн сангийн тухай хуулийг дагаж мөрдөх журмын тухай хууль “Төрийн мэдээлэл”

 эмхэтгэлийн 2024 оны 17 дугаарт нийтлэгдсэн. [↑](#footnote-ref-5)